钦定古今图书集成/理学汇编/学行典/第206卷 > 汪道暄
## 钦定古今图书集成/理学汇编/学行典/第206卷 > 汪道暄

按《歙县志》：“汪道暄，字献于，松明山人。弱冠补郡诸生，
饩于学宫。母弟道范，异母弟道晓，俱幼丧父，尝分笔
耕之馀衣食之，各为娶妇。范卒，暄抚其子。晓再丧妻，
不宜子，暄岁时为展墓，无馁祀，从兄左司马往往称
道之。万历庚戌，贡礼闱，道遇鬻妻者，赎还之。寿七十
七终。”

===汪玩===按《歙县志》：“汪玩，字良味，丛睦人。从兄贾分财不私一
钱。母卒，每见遗物，呜咽不胜哀。事父曲尽奉养之节。
父年九十，乐而忘老，称大耋得地葬父丧，执绋跣行
二十里，负土成坟，一缊袍十年不易。尝捐万金建宗
祠，一时争以义归之。三子：宗孝、宗文、宗道。”